Direcția de Cadastru și Geodezie

**APROB,**

**Radu Codruţ ŞTEFĂNESCU**

**PREȘEDINTE –**

**DIRECTOR GENERAL**

**REFERAT DE APROBARE**

**privind modificarea și completarea Procedurii şi a modalităţii de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale, aprobate prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare**

Programul național de cadastru și carte funciară este implementat în perioada 2015 - 2023 prin înregistrarea sistematică a tuturor imobilelor de pe teritoriul țării și constituie o prioritate a Guvernului României, și totodată o necesitate, întrucât va asigura punerea în aplicare a obiectivelor asumate de către statul român, precum dezvoltarea agriculturii, infrastructurii, elemente vitale pentru dezvoltarea economică.

Prin Ordonanța de urgență a Guvernului nr. 35/28.06.2016 au fost aduse modificări și completări Legii cadastrului și a publicității imobiliare nr. 7/1996, republicată, cu modificările și completările ulterioare, care au creat, începând cu anul 2016, cadrul legal necesar finanțării de către Agenția Națională de Cadastru și Publicitate Imobiliară a lucrărilor de înregistrare sistematică demarate de unitățile administrativ-teritoriale la nivel de sector cadastral din extravilan și, pe cale de excepție, din intravilan. Prin reglementările instituite de acest act normativ s-a urmărit accelerarea realizării cadastrului în România prin înregistrarea sistematică a tuturor imobilelor de pe teritoriul țării.

Având în vedere obiectivul major al Programului național de cadastru și carte funciară, Agenția Națională de Cadastru și Publicitate Imobiliară, în calitate de autoritate în domeniul cadastrului şi al publicităţii imobiliare care finanţează lucrările de înregistrare sistematică, monitorizează în mod constant și activ aplicarea prevederilor *Procedurii şi modalităţii de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale*, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare

În urma analizelor efectuate a reieşit faptul că Livrarea *documente tehnice ale cadastrului spre publicare* constituie o livrare ce poate fi utilizată de către oficiile teritoriale în activitate curentă fiind recepţionată de către comisia de recepţie constituită la nivelul acestora.

Procedura de plată a serviciilor prestate se impune a fi modificată astfel încât serviciile prestate pentru fiecare din cele două livrări respectiv Livrarea *documente tehnice ale cadastrului spre publicare şi* Livrarea *documente tehnice ale cadastrului finale să fie plătite după recepţia acestora de către comisia de recepţie constituită la nivelul OCPI şi emiterea PVR servicii astfel:*

Pentru *Livrarea Documente tehnice ale cadastrului spre publicare*, valoarea tranşei de plată este de 60% din valoarea corespunzătoare numărului de imobile recepţionate care pot face obiectul decontării.

Pentru *Livrarea– Documente tehnice ale cadastrului finale* valoarea tranşei de plată este de 40% din valoarea corespunzatoare numărului de imobile recepţionate aferent fiecărui sector cadastral din cadrul Contractului care pot face obiectul decontării.

Totodată, în vederea corelării dispozițiilor din Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare, cu cele din legislația aplicabilă cu privire la realizarea, verificarea și recepția lucrărilor de înregistrare sistematică și înscrierea din oficiu a imobilelor în cartea funciară, aflate în proces de modificare și pentru punerea în concordanță a prevederilor procedurale cu dispozițiile legale aplicabile,. au fost realizate modificările și completările cuprinse în Anexa la Ordin.

În considerarea celor mai sus menționate, vă rugăm să aprobați modificarea și completarea *Procedurii şi a modalităţii de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale*, aprobată prin Ordinul directorului general al Agenției Naționale de Cadastru și Publicitate Imobiliară nr. 819/2016, cu modificările și completările ulterioare, conform proiectului de ordin anexat.

|  |  |  |  |  |  |
| --- | --- | --- | --- | --- | --- |
|  | Prenumele şi  numele | Funcţia şi compartimentul | Nr. înreg. | Data | Semnătura |
| Avizat | Mircea Viorel POPA | Director General Adjunct |  |  |  |
|  | Marius IONESCU | Director Direcția de Publicitate Imobiliară |  |  |  |
| Ionuț Cristian BUZAȘ | Director Direcția de Cadastru și Geodezie | /X/04.11.2019 | 04.09.2019 |  |
| Dana Mihaela MAZILU | Șef Serviciu Geodezie |  |
| Întocmit | Elena DRĂGOESCU | Consilier juridic DCG |  |

Astfel, prin Ordinul directorului general al ANCPI nr. 867/13.03.2019, dispozițiile Procedurii au fost modificate în sensul stabilirii posibilității prelungirii duratei contractelor de finanţare încheiate în anul 2017, până la 27 de luni.

De asemenea, prin Ordinul directorului general al ANCPI nr. 2677/2019, în cuprinsul punctului 7 al art. 5 din Procedură a fost stabilită posibilitatea prelungirii duratei contractelor de finanțare încheiate în anul 2017, până la data de 31.12.2019, doar în cazul lucrărilor de înregistrare sistematică nefinalizate până la data de 01.09.2019, dar pentru care a fost emis Procesul-verbal de recepție cantitativă și calitativă aferent Livrării nr. 1 – *Documentele tehnice ale cadastrului – copie spre publicare* până cel târziu la data 20.08.2019.

Ținând cont de faptul că la momentul actual se află încă în desfășurare lucrări de înregistrare sistematică care se execută în baza contractelor de finanțare încheiate în anul 2017, pentru care au fost parcurse majoritatea etapelor procedurale, se impune modificarea Procedurii în sensul stabilirii unei prevederi care să permită prelungirea termenului de 31.12.2019 până la 31.03.2020, pentru asigurarea transferului fondurilor corespunzătoare conform dispozițiilor legale în vigoare referitoare la angajarea, lichidarea și ordonanțarea cheltuielilor.

Totodată, prevederile punctului 7 al articolului 5 vor fi completate prin precizarea în clar a obligației de efectuare a transferului fondurilor corespunzătoare de la OCPI către UAT în perioada de valabilitate a contractului de finanțare, pentru evitarea unor neclarități în modul de aplicare a prevederilor procedurale raportate la prevederile legale aplicabile.